**PAPILDOMAS SUSITARIMAS Nr. 4**

**PRIE 2022 M. RUGSĖJO 19 D. RANGOS SUTARTIES NR. 22-2325**

2023 m. gegužės \_\_\_\_ d.

**Panevėžio miesto savivaldybės administracija,** juridinio asmens kodas 288724610, kurio registruota buveinė yra Laisvės a. 20, Panevėžys, atstovaujama Vidaus administravimo skyriaus vedėjos, laikinai einančios Savivaldybės administracijos direktoriaus pareigas, Sonatos Vizorienės, veikiančios pagal Panevėžio miesto savivaldybės administracijos nuostatus, patvirtintus Panevėžio miesto savivaldybės tarybos 2023 m. vasario 22 d. sprendimu Nr. 1-81 „Dėl Panevėžio miesto savivaldybės administracijos nuostatų patvirtinimo ir savivaldybės tarybos sprendimų pripažinimo netekusiais galios“ (toliau − Užsakovas), ir

**AB „Panevėžio statybos trestas“,** pagal Lietuvos Respublikos įstatymus įsteigta ir veikianti įmonė, juridinio asmens kodas 147732969, kurios registruota buveinė yra P. Puzino g. 1, Panevėžyje, duomenys apie bendrovę kaupiami ir saugomi  VĮ Registrų centras Panevėžio filiale,atstovaujama generalinio direktoriaus Egidijaus Urbono, veikiančio pagal bendrovės įstatus (toliau  Rangovas),

toliau kartu vadinami Šalimis, o kiekvienas atskirai – Šalimi, sudarė ir pasirašė šį papildomą susitarimą Nr. 4 (toliau – **„Susitarimas“**) prie 2022 m. rugsėjo 19 d. Rangos sutarties Nr. 22-2325 (toliau – **„Sutartis“**) ir susitarė:

**Preambulė**

**Atsižvelgiant į tai**, kad Užsakovui įvykdžius tarptautinį pirkimą atviro konkurso būdu 2022 m. rugsėjo 19 d. tarp šalių buvo sudaryta Sutartis, pagal kurią Rangovas įsipareigojo parengti darbo projektą, atlikti Panevėžio daugiafunkcinio sporto ir sveikatingumo centro „Aukštaitija“, A. Jakšto g. 1, Panevėžyje, rekonstravimo ir kitus statybos darbus pagal techninį projektą „Panevėžio daugiafunkcinio sporto ir sveikatinimo centro „Aukštaitija“, A. Jakšto g. 1, rekonstravimo projektas“ Nr. A233\_TP;

**Atsižvelgiant į tai,** Užsakovas ir Rangovas 2023 m. kovo 13 d. pasirašė Papildomą susitarimą Nr. 1 / 22-769 dėl naujų Subrangovų pasitelkimo;

**Atsižvelgiant į tai,** Užsakovas ir Rangovas 2023 m. balandžio 20 d. pasirašė Papildomą susitarimą Nr. 2 / 22-1148 dėl Sutarties kainos perskaičiavimo;

**Atsižvelgiant į tai,** Užsakovas ir Rangovas 2023 m. gegužės 22 d. pasirašė Papildomą susitarimą Nr. 3 / 22-1420 dėl Sutarties kainos koregavimo;

**Atsižvelgiant į tai**, kad 2023 m. gegužės 26 d. statybos dalyvių atstovų pasirašytas Pamatų įrengimo papildomų / nenumatytų ir nevykdomų darbų aptarimo aktas (TP bylos žymuo: HEIMA\_A233\_TP\_SK), kuriame detalizuoti darbai, pateikiant jų kainos apskaičiavimą. Minėtame akte nurodyta, kad „nevykdomų /keičiamų ir papildomų darbų vertė yra 126 493,46 Eur be PVM ir šia suma, įvertinus IPb / IPr pokytį, nustatytą 2023 m. balandžio 20 d. pasirašytame Papildomame susitarime Nr. 2 / 22-1148 dėl Sutarties kainos perskaičiavimo, turi būti koreguojama Sutarties kaina t.y.: Sutarties priedo Nr. 2 Įkainotos veiklos sąrašo 1.1 punkto „Darbai numatyti techninio projekto dalyse (TP bylos žymuo): HEIMA\_A233\_TP\_BD; HEIMA\_A233\_TP\_SP; HEIMA\_A233\_TP\_SA; HEIMA\_A233\_TP\_T; HEIMA\_A233\_TP\_SK; HEIMA\_A233\_TP\_SDO“ suma didinama – 124 773,15 Eur be PVM“;

**Atsižvelgiant į tai**, kad 2023 m. gegužės 26 d. statybos dalyvių atstovų pasirašytame akte nurodyta nevykdomų /keičiamų ir papildomų darbų vertė yra 287 398,04 (du šimtai aštuoniasdešimt septyni tūkstančiai trys šimtai devyniasdešimt aštuoni Eur 04 euro ct) be pridėtinės vertės mokesčio bei be IPb / IPr pokyčio (pakeitimo vertė – 287 398,04 Eur be PVM t. y. 1,26 % nuo Rangos sutartyje numatytos pradinės kainos);

**Atsižvelgiant į tai**, kad 2023 m. gegužės 26 d. statybos dalyvių atstovų pasirašytame akte nurodyti Pakeitimai tenkina Sutarties 17.7.1 ir 17.7.2 papunkčiuose nurodytas aplinkybes bei Lietuvos Respublikos viešųjų pirkimų įstatymo 89 str. 1 d. 3 p. nurodytas aplinkybes.

**Atsižvelgiant į tai**, kad Sutarties 3.4.1. punkte numatyta – „pagal 17.5. papunktį įforminus Pakeitimą Sutarties kaina gali būti koreguojama papildomų/ keičiamų/ nevykdomų Darbų sumomis sudarant susitarimą dėl Sutarties kainos koregavimo“.

**Todėl**, Šalys sudarė šį Susitarimą dėl kainos koregavimo ir susitarė:

1. Pakeisti, įvertinus 2023 m. gegužės 26 d. statybos dalyvių atstovų pasirašytame akte nurodytą kainos koregavimo sumą, Sutarties 3.1 punkte nurodytą atliekamų Darbų kainą, - be PVM 22 659 707,89 Eur (dvidešimt du milijonai šeši šimtai penkiasdešimt devyni tūkstančiai septyni šimtai septyni Eur 89 euro ct) ir PVM 4 758 538,66 Eur (keturi milijonai septyni šimtai penkiasdešimt aštuoni tūkstančiai penki šimtai trisdešimt aštuoni Eur 66 euro ct), Darbų kaina su PVM yra 27 418 246,55Eur (dvidešimt septyni milijonai keturi šimtai aštuoniolika tūkstančių du šimtai keturiasdešimt šeši Eur 55 euro ct).
2. Padidinti Įkainotos veiklos sąrašo (Sutarties priedas Nr. 2) 1.1 punkto „Darbai numatyti techninio projekto dalyse (TP bylos žymuo): HEIMA\_A233\_TP\_BD; HEIMA\_A233\_TP\_SP; HEIMA\_A233\_TP\_SA; HEIMA\_A233\_TP\_T; HEIMA\_A233\_TP\_SK; HEIMA\_A233\_TP\_SDO“ kainą, padidinat 2023 m. gegužės 26 d. statybos dalyvių atstovų pasirašytame Pamatų įrengimo papildomų / nenumatytų ir nevykdomų darbų aptarimo akte nurodyta suma t.y. 124 773,15 Eur (šimtas dvidešimt keturi tūkstančiai septyni šimtai septyniasdešimt trys Eur 15 ct) be PVM.
3. Šis susitarimas kartu su 2023 m. gegužės 26 d. Pamatų įrengimo papildomų / nenumatytų ir nevykdomų darbų aptarimo aktu yra neatskiriama Sutarties dalis ir galioja kartu su Sutartimi, kurios nuostatos taikomos ir šio Susitarimo atžvilgiu tiek, kiek jos nėra pasikeitusios šiuo Susitarimu.
4. Kitos Sutarties sąlygos lieka nepakeistos.
5. Susitarimas sudaromas lietuvių kalba ir Šalių pasirašomas kvalifikuotu elektroniniu parašu.
6. Susitarimas sudaromas 1 (vienu) egzemplioriumi.

Pridedama.

2023 m. gegužės 26 d. Pamatų įrengimo papildomų / nenumatytų ir nevykdomų darbų aptarimo aktas (TP bylos žymuo: HEIMA\_A233\_TP\_SK), 4 lapai;

|  |  |  |
| --- | --- | --- |
| **Užsakovas**  Panevėžio miesto savivaldybės administracija  Įmonės kodas 288724610  Ne PVM mokėtojas  Laisvės a. 20, LT- 35200, Panevėžys  Tel. 8 45 501360  El. paštas [administracija@panevezys.lt](mailto:administracija@panevezys.lt)  A.s. Nr. LT56 7300 0100 0238 6606  AB „Swedbank“  Banko kodas 73000 | **Rangovas**  AB „Panevėžio statybos trestas“  Kodas 147732969  PVM mokėtojo kodas LT477329610  Registro tvarkytojas – VĮ Registrų centras  P. Puzino g. 1, LT-35173 Panevėžys  Tel. +370 45 505 503  elektroninis paštas: [pst@pst.lt](mailto:pst@pst.lt)  A.s. Nr. LT96 2150 0510 0004 8794  OP Corporate Bank plc Lietuvos filialas | |
| **Užsakovas**  Vidaus administravimo skyriaus vedėja, laikinai einanti Savivaldybės administracijos direktoriaus pareigas, Sonata Vizorienė  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  A. V. | | **Rangovas**  Generalinis direktorius  Egidijus Urbonas  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  (pareigos, vardas, pavardė, parašas)  A. V. | |